
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 630 

Καθορισμός των ορίων του αιγιαλού και δημιουργία ζώνης παραλίας 
στην Κοινότητα Γλυκόβρυσης Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1«983. 

2. Τις διατάξεις της παρ. 9 του άρθρου 1 του Κεφαλαίου Β της 
0.208/181/26.4.1982 (ΦΕΚ 214/26.4,1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 2.10.1990 έκθεση της επιτροπής καθορισμού των ορίων 
του αιγιαλού και της παραλίας και θέσεων αμμοληψίας, που καθόρισε 
τα όρια του αιγιαλού και της παραλίας στην περιοχή της Κοινότητας 
Γλυκόβρυσης του Νομού Λακωνίας και το από 25.6.1988 τοπογρα¬ 
φικό διάγραμμα με κλίμακα 1:500 που συντάχθηκε από το Γραφείο 
Τοπογραφικής Ν. Λακωνίας, θεωρήθηκε στις 4.9.1990 από τη Δ/νση 
Τεχνικών Υπηρεσιών της Νομαρχίας Λακωνίας και συνοδεύει την έκ¬ 
θεση της προαναφερόμενης επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο υπ’ αριθμ. Φ.544.5/670/90/1753/14.12.1990 έγ¬ 
γραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών» του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 2.10.1990 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 25.6.1988 τοπογραφικό διάγραμμα, που τη συνο¬ 
δεύει, το οποίο συντάχθηκε από το Γραφείο Τοπογραφικής Ν. Λακω¬ 
νίας με κλίμακα 1:500 και θεωρήθηκε στις 4.9.90 από την Δ/νση 
Τεχν. Υπηρεσιών Ν. Λακωνίας επί του οποίου η πιο πάνω Επιτροπή, 
καθόρισε τα όρια του αιγιαλού, με κόκκινη πολυγωνική γραμμή που 
αριθμείται ως εξής: ΙΑ, 2, 3, 4, 5, 6, 7, 8, 9, 10, 11, 12, 13, 14, 15, 
16, 17, 18, 19, 20, 21, 22, 23, 24, 25, 26, 27,28, 54Α, 55,64, 9’ 


τα όρια της παραλίας με κίτρινη συνεχή γραμμή που αριθμείται ως 
εξής: 

ΙΑ", 1', 2', 3’, 4', 4", 5', 5 ", 6', 7', 8', 9', 47 και τα όρια του πα¬ 
λαιού αιγιαλού με μπλε συνεχή γραμμή που αριθμείται ως εξής: 29, 30, 
31, 32, 33, 34, 35, 47, 54, 57, 60, 64. 

Η απόφαση αυτή, με την έκθεση της επιτροπής και.το διάγραμμα, να 
δημοσιευθούν στην Εφημερίδα της Κυβερνήσεως. 

Σπάρτη, 12 Ιουνίου 1991 

Ο Νομάρχης 
Φ. ΦΑΛΙΑΓΚΑΣ 


' ΕΚΘΕΣΗ ΕΠΙΤΡΟΠΗΣ 

αρθ. 74 Π.Δ. 636/1977 (καθορισμού ορίων αιγιαλού) 

Για τον αρχικό καθορισμό των ορίων αιγιαλού, παραλίας, παλαιού 
αιγιαλού αυλάκων (ιχθυοτροφείου) παραλιακής έκτασης Κοινότητας 
Γλυκόβρυσης Ν. Λακωνίας. 

Μολάοι 2.10.1990 οι υπογράφοντες: 

1. Κων/να Α. Αβδούλου, Προϊσταμένη της Δ.Ο.Υ. Μολάων, ως 
Πρόεδρος 

2. Βασίλειος Τσέλιος, Δ/ντής Τεχν. Υπηρεσιών Νομ. Λακωνίας 

3. Ηλίας Μανάκος, Υποπλοίαρχος Λ.Σ. Λιμενάρχης Γυθείου, 
αποτελούντες την Επιτροπή καθορισμού των ορίων αιγιαλού-παραλίας 
του άρθρου 74 Π.Δ. 636/77 και της με αριθμό 7539/13.8.82 απόφα¬ 
σης Νομ. Λακωνίας που συγκλήθηκε με την 9212/20.9.90 πρό¬ 
σκληση της Προέδρου της, πήγαμε επί τόπου στην προαναφερομένη πε¬ 
ριοχή στις 2.10.90 και παίρνοντας υπόψη: 

1. Τα με αριθ. Μ.1853/824/28.4.88 και Τ.2711/1384/ 
27.9.88 έγγραφα της Δ/νσης Δημοσ. Κτημάτων Υπουργείου Οικονο¬ 
μικών. 

2. Την από 17.5.89 έκθεση επιτροπής καθορισμού αιγιαλού που συ¬ 
γκλήθηκε με την 404/25.1.89 πρόσκληση της Προέδρου της και κα¬ 
θόρισε την οριογραμμή αιγιαλού-παραλίας στην υπόψη περιοχή. 

3. Το με αριθ. πρωτ. 544/5/500/1399/5.10.89 έγγραφο του Γε¬ 
νικού Επιτελείου Ναυτικού. 

4. Την από 13.3.90 έκθεση επιτροπής καθορισμού αιγιαλού- 
παραλίας, που συγκλήθηκε με την 846/1990 πρόσκληση της Προέ¬ 
δρου της και καθόρισε τον παλαιό αιγιαλό στην ίδια περιοχή. 

■ 5. Τις υποδείξεις του με αριθ. Φ.544.5/438/13.7.90 εγγράφου 
του Γ,Ε.Ν. 

6. Το τοπογραφικό και υψομετρικό διάγραμμα (8 φύλλα) που συντά¬ 
χθηκε από το Γραφείο Τοπογραφικής Ν. Λακωνίας σε οκτώ (8) αντί¬ 
γραφα πινακίδων σε κλίμακα 1:500 με ημερομηνία σύνταξης 25.6.88 
και ημερομηνία θεώρησης από τον Προϊστάμενο του Γραφείου 
13.11.89. 

7. Το τοπογραφικό διάγραμμα διανομής ακτημόνων του Υπουργείου 
Γεωργίας το έτος 1952. 

8. Τις διατάξεις του Α.Ν. 2344/40 όπως τροποποιήθηκε, καθώς 
και τη σχετική μ’ αυτόν Δικαστική και Διοικητική Νομολογία. 

9. Την αντίληψη που σχηματίσαμε από την.επιτόπια μετάβαση για 
το πλάτος της βρέχόμενης ζώνης ξηράς και λοιπών συναφών στοιχείων 
δηλαδή. 

α) Περιγραφή της μορφολογίας της περιοχής: Πεδινή, αναπεπτα¬ 
μένη, κλίση εδάφους 5%ο, έδαφος αμμώδες, προσχωσιγενές με επιχώ- 
σεις πρόσκαιρες ή μεταβαλλόμενες κατά τους χειμερινούς μήνες, υπάρ¬ 
χουν ενδείξεις μεταβολής του αιγιαλού και ύπαρξη παλαιού αιγιαλού. 

β) Κατάσταση θαλασσίου χώρου: αβαθής, χωρίς ξέρες και με ανά¬ 
πτυγμα πελάγους παρατεταμένο. 

γ) Παλίρροιες και θαλάσσια ρεύματα: ρεύματα όχι ισχυρά, παλίρ¬ 
ροιες ιδίως κατά τη χειμερινή περίοδο περιοδικές με βοριάδες-νοτιάδες 
που έχουν σαν αποτέλεσμα τα κύματα πολλές φορές να υπερβαίνουν τις 
πρόσκαιρες επιχώσεις των 3 μ. που υπάρχουν σε απόσταση 20 μ. από 
την ακτογραμμή και κατά μήκος αυτής. 

δ) Επικρατούσες καιρικές συνθήκες: συχνότητα ανέμων αρκετά συ¬ 
χνή με ένταση συνήθως μέτρια και ύψος κύματος 2,5-3 μ. 

ε) Λοιπά στοιχεία, που έλαβε υπόψη η Επιτροπή: παλαιά διαγράμ¬ 
ματα, μαρτυρικές καταθέσεις, τίτλους ιδιοκτησίας, έγγραφα Γ.Ε.Ν. 

Στο σημείο αυτό η επιτροπή διατηρεί την ίδια αντίληψη που είχε για 
την περιοχή και συμφωνεί με την υπόδειξη του Γ.Ε.Ν. για την τροπο¬ 
ποίηση του πλάτους της ζώνης του γειτονικού χώρου της Κοινότητας 
Αστεριού, ώστε να βρίσκονται οι δύο αιγιαλοί των κοινοτήτων Γλυκό- 
βρυσης και Αστεριού σε συμμετρική απόσταση από την ακτο- 
γραμμή. 

Την τεχνική έκθεση εφαρμογής των ορίων διανομής ακτημόνων από 
το Υπουργείο Γεωργίας το έτος 1952 που συντάχθηκε την 13.11.89 
από τον Τοπογράφο Υπ/κό Βασίλειο Παπατζιμόπουλο, Προϊστάμενο 
του Γραφείου Τοπογραφικής Υπηρεσίας της Νομαρχίας Λακωνίας, 
αποφασίζουμε: 

Καθορίζουμε επί των πιο πάνω τοπογραφικών διαγραμμάτων: 

Α. Την οριογραμμή του αιγιαλού με κόκκινη πολυγωνική γραμμή 
ονοματίζοντας αυτή με τους παρακάτω αριθμούς: ΙΑ, 2, 3, 4, 6, 7, 8, 


9,10,11,12, 13,14,15,16, 17,18,19, 20,21,22, 23, 24, 25, 
26, 27, 28, 54Α, 55, 64, 9’. Οι κορυφές αυτές εξασφαλίζονται από το 
τριγωνομετρικό δίκτυο της χώρας. 

Β. Την οριογραμμή της παραλίας με συνεχή κίτρινη γραμμή και με 
στοιχεία ΙΑ", Γ, 2\ 3·, 4’, 4", 5\ 5”, 6\ 7\ 8\ 9\ 47. Οι κορυφές 
αυτές εξασφαλίζονται από τις κορυφές του αιγιαλού ώστε να έχει παντού 
πενήντα (50) μέτρα πλάτος από την οριογραμμή του αιγιαλού γιατί: 

αα) Δεν εξυπηρετούνται οι σκοποί της παραγράφου 1 του άρθρου 7 
του Α.Ν. 2344/40. 

ββ) Γ ια να προστατευθούν τα συμφέροντα του Δημοσίου το οποίο εί¬ 
ναι ιδιοκτήτης της ευρύτερης παραλιακής έκτασης. 

Γ. Αποφαινόμαστε, ότι υφίσταται παλαιός αιγιαλός και καθορίζουμε 
την οριογραμμή του με μπλε συνεχή γραμμή αποτελουμένη από τους 
αριθμούς 29,30, 31,32,33,34, 35,47,54,57,60 και 64. Οι κορυ¬ 
φές του παλαιού αιγιαλού εξασφαλίζονται από το τριγων. δίκτυο της 
χώρας. 

Δ. Στις όχθες των αυλάκων (ρεμμάτων) αποφαινόμαστε ότι οι οριο¬ 
γραμμές αιγιαλού-παραλίας και παλαιού αιγιαλού, ενίοτε ταυτίζονται· 
ενίοτε όχι. Στην περίπτωση που ταυτίζονται εμφανίζονται με κόκκινη 
συνεχή γραμμή. 

Ε. Η Επιτροπή, για τον καθορισμό της οριογραμμής του παλαιού αι- 
γιαλού έλαβε υπόψη της την τεχνική έκθεση του εφαρμόσαντος επί του 
εδάφους τη διανομή ακτημόνων έτους 1952 τοπογράφου Υπ/κού Βασι¬ 
λείου Παπατζιμόπουλου, θεωρεί δε ότι η οριογραμμή της διανομής 
ακτημόνων 1952 στην περιοχή είναι το απώτερο όριο, που εκτείνεται ο 
παλαιός αιγιαλός σύμφωνα και με τη σχετική εγκύκλιο του Υπουργείου 
Οικονομικών. 

ΣΤ. Μέσα στη ζώνη παραλίας δεν υπάρχουν κτίσματα ούτε άλλη μό¬ 
νιμη εγκατάσταση, ούτε ιδιοκτησία προερχόμενη απο διανομή ή από 
συμβόλαιο αγοραπωλησίας. 

Η Πρόεδρος 

ΝΤΙΝΑ ΑΝ. ΑΒΔΟΥΛΟΥ 
Τα μέλη 

ΒΑΣ. ΤΣΕΛΙΟΣ ΗΛΙΑΣ ΜΑΝΑΚΟΣ 

